rlitschk/wikidir huggingface dataset:
Bathurst betekent Bathurst, Stadt in New South Wales, Australien, Bathurst, Stadt in Neebruunswiek, Kanada, Bathurst, Stadt in de Provinz Oostkap, Süüdafrika, Banjul, bit 1973 de eerste Naam vun de Stadt in Gambia, Bathurst Island, Eiland to Australien, Bathurst Island, Eiland to Kanada, Bathurst Inlet, Barg in Kanada, HMAS Bathurst (J158), Schipp von de austraalsche Marien (1940–1948), HMAS Bathurst (ACPB 85), Schipp von de austraalsche Marien (2006), Bathurst, Minensöker un -legger vun de argentinschen Marien, Bathurst, U-Bahnhoff in Toronto, Kanada. Bathurst is de Familiennaam von Alan Bathurst (* 1968), Dichter, Allen Bathurst, 1. Earl Bathurst (1684–1775), brietschen Eddelmann, Benjamin Bathurst (1784–wohrschienlich 1809), brietschen Diplomaat, Benjamin Bathurst of Paulerspury (1635–1704), brietschen Afornten, Guvernör von de East Indian Company, Charles Bathurst (1754–1831), brietschen Politiker, Charles Bathurst, 1. Viscount Bledisloe (1867–1958), brietschen Afornten, Generaalguvernör von Neeseeland, Christopher Bathurst, 3. Viscount Bledisloe (1934–2009), brietschen Peer un Politiker, David Benjamin Bathurst (* 1936), brietschen Admiraal, Henry Bathurst, 2. Earl Bathurst (1714–1794), brietschen Jurist un Politiker, Henry Bathurst, 3. Earl Bathurst (1762–1834), brietschen Politiker, Henry Bathurst, 8. Earl Bathurst (1927–2011), brietschen Politiker, Otto Bathurst (* 1971), brietschen Speelbaas, Ralph Bathurst (1620–1704), engelschen Dokter, Chemiker un Theoloog, Richard Bathurst (1722/1723–1762), engelschen Dokter un Schriever, Robert Bathurst (* 1957),
Baruj Benacerraf (* 29. Oktober 1920 in Caracas, Venezuela; † 2. August 2011 in Boston, Massachusetts) weer en US-amerikaansch Mediziner vun venezoelaansch Herkunft, de sück meestens mit Immunologie un Transplantatschoonsmedizin befaat hett. 1980 kreeg he den Nobelpries för Physiologie oder Medizin gemeensam mit George Davis Snell un Jean Dausset för dat „Opdecken vun genetisch bestimmt zellulär Böverflachenstrukturen, vun de immunologische Reaktschonen stüert weern.“ Baruj Benacerraf wurr 1920 as Söhn jöödschr, ut Noordafrika stammend Öllern (sien Vader wurr in Spaansch-Marokko un sien Moder in Algerien boren) in Caracas in Venezuela boren, hett aber sien Kindheit un Jöögd van 1925 bit 1939 in Paris verbrocht un hett dor ok dat Lycée Janson besöcht. Sien Vader weer en wohlhabender Teppichhannelsmann. Sien Bröer is de Philosoph Paul Benacerraf. De Familie truck 1939 nah New York City, wo Benacerraf bit 1942 an de Columbia University Medizin studeeren dee. Dat wiedere Studium hett he dann bit 1945 an dat Medical College of Virginia in Richmond makt, nahdem he 1943 US-amerikaansch Staatsbürger wurrn weer. 1945 hett he denn sien’ Doktertitel makt un wurr denn eerst Assistenzarzt an dat New Yorker Queens-Hospital, later in dat Militärkrankenhuus in Nancy in Frankriek. Nah de Militärtiet fung he mit sien Forschungsarbeiten
Bruce Alan Beutler (* 29. Dezember 1957 in Chicago) is en US-amerikaansch Immunoloog un Genetiker, de entscheeden Forschensarbeit in de Beriek vun de Immunologie, sünners de Toll-like Rezeptoren leist hett. 2011 kreeg he för sien Arbeit den Nobelpries för Physiologie oder Medizin. Beutler wurr 1957 in Chicago as Söhn vun den düütschen deutschen Emigranten Ernest Beutler boren. De Familie leev eerst in Kalifornien. Bit 1976 studeer he Biologie an de University of California, San Diego, dornah sloot sück en Medizinstudium an de University of Chicago an. 1981 kreeg he sien M.D. Van 1985 bit 1986 weer Beutler Assistant Professor an de Rockefeller University. Ansluutend weer he bit 2000 in verscheeden Positschonen an dat University of Texas Southwestern Medical Center at Dallas un dat Howard Hughes Medical Institute. Van 2000 bit 2007 weer Beutler Perfesser an de Afdeelen för Immunologie an dat Scripps Research Institute in La Jolla, Kalifornien. Siet 2007 leit he de Afdeelen för Genetik vun dat Scripps Research Institute. He is Vader vun dree Söhns. Siet de fröh 1980er Johren hett Beutler tonächst över den Tumornekrosefaktor forscht, um över LPS to’n Toll-like Rezeptor to gelangen. 2011 wurr hüm gemeensam mit Jules Alphonse Hoffmann un Ralph Marvin Steinman de
Berend de Vries (* 31. Dezember 1883 in Emden; † 25. November 1959 ok dor) weer en oostfreesch Schriever. Berend (ok Bernhard schreven) weer de Söhn vun en Schippskapitän. Sien Grootvater vun Moders Kant weer en Maschbuer. De Vries hett nah sien Schooltiet en Telegrafenlehre makt un wurr ansluutend Telegrafenbeamter in Emden. To disse Tiet fung he ok all mit dat Schrieven an. Gesundheitlich Inschränkungen hebbt dorto führt, dat he vör de Tiet in Ruhstand versett wurr. Dornah hett he sück noch mehr mit dat Schrieven befaat, ok in Plattdüütsch. För sien Levenswark kreeg he 1958 dat Bundsverdeenstkrüüz (an’ Band). 1932: Schipp ahoi, Balladen un Gedichte, Hamborg 1953: Dat Schipp Mannigfual, Gedichte un Balladen, Auerk 1958 De Fahrt na’t Witte Aland, Vertellsels, Hamborg 1952 Klaus-Groth Pries 1958 Bundsverdeenstkrüüz Martin Stolzenau: Vom Telegrafenbeamten zum weit über Ostfriesland hinaus bekannten Literaten; Bilaag Friesische Heimat, Nr. 19 van’ 19. November 2009; to’n Anzeiger für Harlingerland
En Kroonblatt oder Petalum (Mehrtahl Petalen) is en Blatt in de binnerste Blötenhüll vun Planten, de to de Todecktsadige tohören doot. De Kroonblöers weert alltosamen as Kroon oder Corolla betekent. Kroonblöer gifft dat blot, wenn de Blötenhüll nich all overeen is, man wenn se unnerdeelt warrt in Kelk un Kroon. Anners heet se Perigon. En Kroonblatt is normolerwiese grötter, as en Kelkblatt vun desülvige Blöte. Phylogeneetsch sünd de Kroonblöer tomeist ut de Stoffblöer rutwussen. In en Reeg vun ollerhaftige Familien sünd se upkamen, as Kelk un Kroon in de Blötenhüll ut’neen gohn sünd. Dor sünd de Magnoliaceae, Calycanthaceae un Himantandraceae Bispeele for. Kroonblöer, de sik ut Stoffblöer utspunnen hefft, sünd rut to kennen, vunwegen, dat se na ehre Struktur as Stoffblöer upboot sünd. Kroonblöer hefft faken sunnerliche Farven un Formen. Se schöllt meist Insekten anlocken to’n Bestuven. Towielen schöllt se ok Nektar produzeern oder spiekern. Faken is ok dat Kroonblatt, dat na unnen wiesen deit, grötter, as de annern un fallt vun’e Farv her up. Denn is dat as „Lipp“ oder „Unnerlipp“ en Platz, wo de Insekten up lannen könnt (as bi Violen, Orchideen. Uk Pollen könnt dor präsenteert weern. Kroonblöer gifft dat tohopenwussen un ok free for sik. In
Ralph Marvin Steinman (* 14. Januar 1943 in Montreal; † 30. September 2011 in New York City) weer en kanaadsch Immunoloog un Perfesser an de Rockefeller University in New York City. 2011 wurr Steinman gemeensam mit Bruce Alan Beutler un Jules Alphonse Hoffmann de Nobelpries för Physiologie oder Medizin tospraaken. Steinman hett 1963 sien Bachelor-Afsluss an de McGill University in Montreal makt un 1968 sien Medizinstudium an de Harvard University in Cambridge, Massachusetts mit den M.D. afslooten. Dornah weer he as Dokter an dat Massachusetts General Hospital in Boston, Massachusetts tätig, bevör he en Professur (Assistant Professor 1970, Associate Professor 1976) in de Leukämie-Forschen an de Rockefeller University in New York City kreeg. Af 1988 weer he dor ordentlich Perfessoe för Zellphysiologie un Immunologie. Siet 1998 weer he dorto noch Bass vun dat Christopher Browne Center for Immunology and Immune Diseases. 2011 wurr Steinman gemeensam mit Bruce Alan Beutler un Jules Alphonse Hoffmann de Nobelpries för Physiologie oder Medizin tospraken. Würdigt wurr sien Opdecken vun de dendritisch Zellen un hör Rull in de adaptiv Immunität. Steinman is dree Daag vör Bakanntgaav vun de Priesverlehen an en veer Johr tovör faststellt Krebserkrankung storven. He kreeg den Pries posthum. Dat is insofern
John Howard Northrop (* 5. Juli 1891 in Yonkers, New York; † 27. Mai 1987 in Wickenburg, Arizona) weer en US-amerikaansch Chemiker. Northrop weer de Söhn vun John I. Northrop, en Zooloog un Lehrer an de Columbia University, un Alice R. Northrop, en Botaniklehrerin an dat Hunter College. Sien Vader is bi de Explosion in in Laboratorium twee Week för sien Geburt storven. De jung Northrop kreeg sien Utbillen an de Columbia University, wo he 1915 sien Dokterarbeit makt hett. Northrop weer verheiraadt un harr een Söhn un een Dochter. He hett sück sülvst um’t Leven brocht. Northrop kreeg 1946 tosommen mit Wendell Meredith Stanley de Hälft vun de Nobelpries för Chemie "för hör Dorstellung vun Enzymen un Virus-Proteinen in reiner Form". De tweede Hälft vun de Pries gung an James Batcheller Sumner. http://www.nobelprize.org/nobel_prizes/chemistry/laureates/1946/ John Howard Northrop up de Sieden vun den Nobelpries (engelsch) John Howard Northrop in dat BAM-Portal Personennaamdatei Normdaten: GND: 1141411776 (OGND, AKS) | LCCN: no2010080041 | VIAF: 121232598 | Wikipedia-Personensöök
De Blötenhülle oder de Perianth is de Naam for all Blöer in de Blöte vun Todecktsadige, de nich fruchtbor sünd. Se sitt unnen oder buten an de Blöten. De Blötenhüll hett de Upgave, de fruchtboren Deele vun de Blöte to schulen, so lang, as se noch en Knuppen is. Later, wenn de Blome al bleihen deit, schall se Insekten to'n Bestuven anlocken. En Blötenhüll, de unnerdeelt is in Kelk un Kroon, warrt unlieke Blötenhüll nömmt (wetenschopplich: heterochlamydeesch), en Blötenhüll, de nich in Kelk un Kroon updeelt is, is en lieke Blötenhüll (homoiochlamydeesch) un warrt Perigon nömmt. Wenn de Blötenhüll fehlen deit, as bi Fraxinus excelsior, warrt seggt, de Blöte is naakt (Fackbegreep: apochlamydeisch). De sunnerlichen Deele vun en Blötenhüll könnt tosamenwussen ween. Dat heet denn bi en lieke Blötenhüll Syntepalie, bi'n Kelk Synsepalie un bi de Kroon Sympetalie. De Begreep Perianth is toeerst 1678 vun Jungius bruukt wurrn. Man he meent mit Perianth, just so, as Ray 1682 un Linné 1751 den Kelk. Dormols menen de Wetenschoppslüde, de Blöte, dat weer an un for sik blot man de Kroon. Eerst vun 1815 af an warrt dör Mirbel de Perianth so, as hüdigendags, for de ganze Blötenhüll bruukt.
Thorsten Schütt (* 25. Juli 1963 in Itzehoe) is en düütsch Bildhauer. Schütt hett Technisch Tekner lehrt, hett aber ok all as Bau- un Möbeldischer arbeit. Siet 1998 is he as Bildhauer tätig. Warkutstellungen vun hüm geev dat all in Willemshaven, Hamborg, Berlin, Düsseldörp, Düörpm, Gießen, Elmshorn, eenig däänsch Städer, as ok in New York. Doröver herut nehm he an dat ll. Festival International de Sculpture sur Bois/Camille Claudel in La Bresse in Frankriek deel. Schütt hett an sien Wahnoort in Hörsten bi Freebörg veer internatschonaal Bildhauer-Symposien, an de Künstler ut alle Welt deelnommen hebbt, organiseert 2006 nehm he an en Symposium in Wiesmoor deel. De so entstahn Warken sünd in’ Freebörger Ruum, aber ok in Friesland utstellt. Thorsten Schütt - Skulpturen Internationales Horster Bildhauersymposium, afroopen an’ 5. Oktober 2011
María Vento-Kabchi (* 24. Mai 1974 in Caracas) is en ehmalge venezolaansch Tennisspelerin. Vento-Kabchi fung mit söss Johren mit Tennisspelen an. Up de WTA-Tour kunn se insgesamt veer Düppel-Titel winnen. 1999 wunn se bi de Panamerikaansch Spelen de Goldmedaille in’ Eenzelwettbewarf. Bi de Olympisch Sömmerspelen 2000 in Sydney weer se Liddmaat vun de venezolaansch Olympiamannschap. Mit Düppelpartnerin Milagros Sequera keem se in de Düppelkonkurrenz up Platz fiev. 2006 hett se hör Karriere afslooten. Hör best Platzeeren in de WTA-Tennisranglist weer Platz 26 in’ Eenzel un Platz 15 in’ Düppel, beid in 2004. Se hett för Venezuela in 35 FedCup-Spelen mitmakt. WTA-Profil (engelsch) ITF-Profil (engelsch) FedCup-Statistik (engelsch)
En Kelkblatt oder Sepalum (Mehrtahl Sepalens oder Sepala) is en Blatt ut de buterste Blötenhüll. De gifft dat blot man in Blöten vun Planten, de to de Todecktsadigen torekent weert. All Kelkblöer tosamen weert Kelk oder Calyx nömmt. Vun Kelkblöer warrt blot bi „unlieke Blötenhüllen“ snackt, wenn de Blötenhüll updeelt is in Kelk un Kroon. Wenn all Blöer vun de Blötenhüll liek sünd, denn heet de Blötenhüll en Perigon. Kelkblöer sünd meist groff un gröön. Normolerwiese sünd se, de Aart na, Loofblöer oder Hoochblöer. De Kelk hett de Upgave, de Blöte to schulen, so lang se noch en Knuppen is. Wenn de Knuppen wassen deit, denn wasst de Kelkblöer krumm up’nanner to un röögt sik gegensiedig an. Dör lüttje Tähne oder Haare oder dör en Schutzhuut sünd de Kelkblöer faken tohopen backt. Ehr Rand is meist een over’n annern schaven. So könnt de Blötendeele, de in de Knuppen wassen doot, noch beter schuult weern. De Kelkblöer stoht meist een gegen dat annere over, man bi wat ollerhaftigere Plantenfamilien könnt se ok spiralhaftig an’n Steel wassen. So is bi de Dilleniaceae oder ok bi de Bugönnjen. Man de Kelk kann siene Funktschoon ok ännern. So kann he, wenn de Frucht riep
Heinke Hannig (* 1957 in Högel, Noordfreesland as Heinke Sörensen) is en plattdüütsche Schrieversche. Hannig hett in Husum dat Abitur maakt un von 1976 af an in Kiel studeert. 1980 hett se as Schoolmeestersche an’e Realschool in Husum anfungen un weer denn op Helgoland un in Bredstedt. 1994 hett se as Schoolmeestersche ophöört un leevt vondaag in Drelsdörp. 2005 hett se den Freudenthal-Pries wunnen un 2011 noch wedder tohoop mit Jutta Engbers den Freudenthal-Förderpries. 2013 hett se för ehr Höörspeel Schattenkind den Hans-Henning-Holm-Pries kregen. 2023 hett se de Nedderdüütsch Literaturpries vun de Stadt Kappeln kreegen. Wo gifft dat so wat! Mohland, Goldebek 1999, ISBN 3-932184-45-9 Wullmüüs in de Buuknabel. Un annere Vertellen. Mohland, Goldebek 2000, ISBN 3-932184-75-0 Geschichten vun dat Glück. Mohland, Goldebek 2004, ISBN 3-936120-72-2 List vun plattdüütschen Schrievers List vun plattdüütschen Schrieverschen
Joseph Anton Bruckner (* 4. September 1824 in Ansfelden, Böveröösterriek; † 11. Oktober 1896 in Wien) weer en öösterrieksch Komponist, Organist un Musikpädagoog to de Tiet vun de Romantik. Eerst laat in’t Leven vun de Lüüd ut sien Tiet as Komponist würdigt, hörr he aber doch to de wichtigsten un innovativsten Tonschöpper vun sien Tiet un hett dör sien Warken bit wiet in’t 20. Johrhunnert rin grooten Infloot up de Musikhistorie utöövt. Sien bedüüdenst un ok woll ok bekannst Kompositschonen sünd sien groot anleggt Sinfonien. Ok de Karkenmusik hett he um wichtig Warken – ünner annern dree groot Messen un een Te Deum – beriekert. As Organist wurr he vör allen för sien Improvisatschonen bewunnert. Bruckner keem an‘ 4. September 1824 in dat böveröösterrieksch Dörp Ansfelden as dat öldste vun 12 Kinner vun de Schoolmeester Anton Bruckner (1791–1837) un de sien Ehefru Therese, boren Helm, (1801–1860) up de Welt. Wiel dat to de dormalig Plichten vun en Dörpschoolmeester ok karkenmuikalisch Deensten, as dat Kantoramt un Örgelspeel, as ok dat Upspelen as Danzbodenvigelienspeler up Festen hörn dee, keem de jung Bruckner över sien Vader all fröh mit de Musik in Kuntakt un hett den Ümgang mit Vigelien, Klaveer un vör allen
Steven „Steve“ Paul Jobs (* 24. Februar 1955 in San Francisco, Kalifornien; † 5. Oktober 2011 in Palo Alto, Kalifornien) weer en US-amerikaansch Ünnernehmer. He weer Mitbegrünner un langjohrig CEO vun Apple Inc. un en vun de bekanntst Persönlichkeiten vun de Computerindustrie. Tosommen mit Steve Wozniak un Ron Wayne hett he 1976 Apple grünnd un hett maatgevend dorto bidragen, dat Konzept vun en Heimcomputer mit den Apple II populär to maken. Jobs weer todem Geschäftsführer un Hööftaktionär vun de Pixar Animation Studios un weer nah en Fusion gröttst Eenzelaktionär vun de Walt Disney Company. Sien Vermögen wurr in’ März 2011 vun dat Wertschapsmagazin Forbes Magazine up 8,3 Mrd. US-Dollar schätzt. An’ 24. August 2011, wenig Week vör sien Dood, is Jobs as CEO vun Apple torüchtreden un wurr to’n Vörsitter vun den Verwaltensraad wählt. Steve Jobs. Mehr Biller, Videos oder Audiodateien to’t Thema gifft dat bi Wikimedia Commons. Steve Jobs in de Internet Movie Database (engelsch) DNB-Katalog Steve-Jobs-Körtbiografie (Apple Presseinformatschoon) Daniel Eran Dilger: Steve Jobs: a lifetime of visionary disruption in advancing technology. Appleinsider, 5. Oktober 2011. Mitteilung von Apple über den Tod des Firmengründers Steve Jobs Kondolenzseite auf apple.com forbes.com Steve Jobs Resigns as CEO of Apple. In: Apple
Laszlo Lajos Kletz (* 13. Mai 1950 in Szikszo, Ungarn) is en ungaarsch Kunstmaler un Grafiker, de sünners dör politisch Neutralität charakteriseert wurrn kann un will. He hett vör allen in ungaarsch Städer sien Utstellungen; alleen tüschen 1972 un 2005 harr er mindst 94 Utstellungen. In Budapest wurr Kletz 2001 de MSZOSZ-Utteknung för sien „völsiedig un hochqualifizeert Arbeit“ as Kunstmaler, Kunstmanager un för sien „herutstekend pädagoogsch Arbeit“ verleht. 2003 kreeg he den Grooten Pries vun de Stadt Miskolc. Siet 1983 weer he 11 Johr lang in den middeleuropäisch internatschonalen Kunstvereen Tokay tätig. Kletz is mit den ungaarschen Maler Zoltan Dunai befrüendt.
Bruus is een Kordenspill, wat aff un to in Noordfreesland spellt ward. To Bruus brukt man 4 Lüüt, un imme 2 Lüüt spellen tosomen. Dat Kordenspill hett 36 Korden: immer de 6, 7, 8, 9, 10, Buer, Dohm, Köni und As von Karo, Harten, Pik und Krüz. Jede Speeler het immer 3 Korden op de Hand; de höchste Trumpf is de Krüz Buer; de tweetbeste is den Harden Köni, und dorna kumt de pik Acht. De Söömsen sind wat ganz besunneres; und de Kordenspeelers, de 5 Stich kreegen hebt, de kriegen "Holt" (= een Strieker), wenn de annern uk een Stich kreegen hebt. Sin se ower "jand" bleem, giv dat sogor 2 Holt! Bi twölf Holt hett man gewunnen! Wer geern Dobbelkopp oder Skat speeln mach, mut eerstmol alles öwer dat Kordenspeeln vergeten, beför man Bruus speeln kann. Over dat mokt düchti Spooss, un dat Beste is, dat sik dat Blatt so gau ännern kann!
De Paraurethraldrüüs (lat.: Glandula paraurethralis) oder Skene-Drüüs (na Alexander Skene 1838–1900), ok Prostata feminina („Prostata vun de Fro“) is in de Anatomie en akzessoorsche Geslechtsdrüüs vun de Fro. Disse Drüsen hebbt – jüst so as de Prostata bi Mannslüüd, wat ok för den Binaam Prostata feminina veratnwoortlich is – mehrere Utgäng: Se münnt in dat Enn vun de Harnröhr as ok rechts un links dorvun. Ehr Sekret is vun de Tosamensetten un de Enzymmusters to verglieken mit Sekret vun de Prostata bi Mannslüüd (kiek ok bi Ejakulatschoon bi Fronslüüd). Mitünner kann dat to en Sweer vun de Paraurethraldrüüs kamen. Beschreven worrn is ok en tumoröös Utorden (Karzinom). De Utföhrgäng vun de Paraurethraldrüüs künnt butendem Utgangsöörd för’t Utbilln vun Urethral-Divertikels wesen. Bartholinsche Drüüs Orgasmus Milan Zaviačič, Beverly Whipple: Update on the female prostate and the phenomenon of female ejaculation. In: Journal of Sex Research. Band 30, 1993, S. 148–151. The Paraurethral, or "Skene's Glands" in Scientific Literature Female Ejaculation is prostatic fluid from the female prostate – the G-spot! mit 3D-Bildern (3D Animatschoon vun de Paraurethraldrüüs 1 360° piel Rotatschoon) Lexikon vun’t Dokterzentrum Isartor, München
René Vermandel (* 23. März 1893 in Zelzate; † 20. April 1958 in Anderlecht) weer en belgisch Radrennfohrer. Wegen den Eersten Weltkrieg wurr René Vermandel eerst mit 27 Johren Profi-Rennfohrer. He wurr to en vun de spoodrieksten Straatenrennfohrer vun de 1920er Johren. 1921 wurr he Belgisch Meester in‘t Querfeldein-Rennen; in dat sülvig Johr wunn he todem de Belgien- as ok de Flannern-Rundfohrt; 1922 nochmal de Belgien-Rundfohrt. 1923 un 1924 wunn he den Klassiker Lüttich-Bastogne-Lüttich. 1922 un 1924 wurr he Belgisch Meester in’t Straatenrennen, bi dat eerste Mal in Form vun en Eendaggsrennen in Spa, bi dat tweet Mal nah en Punktwertung vun mehreren Rennen. 1922 wunn he todem dat Criterium des As. In völ anner Rennen keem he ok up den eersten Platz. Eenmal, 1921, nehm he ok an de Tour de France deel, hett aber bi de darte Deelstreck upgeven. To’n Enn vun sien Loopbahn hett Vermandel denn noch elf Sössdaagsrennen; 1927 kunn he dat in Düörpm gemeensam mit Pierre Rielens winnen. 1929 belegg he mit Jules Vanhevel den darten Platz bi dat Sössdaagrennen in Düörpm; de Verlegger vun de belgisch Tietschrift Sportwereld, Karel Van Wijnendaele, harr to Steigerung vun de Uplaag de beid Rennfohrer tovör as Antagonisten upbaut.
Adam Guy Riess (* 16. Dezember 1969 in Washington D. C.) is en US-amerikaansch Astronom, de sien Forschen sück mit dat Bruuken vun Supernovae as kosmologisch Entfernungsmaatstaff befaat. 2011 wurr hüm de Nobelpries för Physik tospraken. Riess hett an dat Massachusetts Institute of Technology (Bachelor-Afsluss 1992) studeert un hett sien Doktertitel Ph. D. 1996 an de Harvard University mit en Arbeit över Typ-I-Supernovae, makt. Betrüet wurr he dorbi vun Robert Kirshner. Af 1992 weer he an dat Lawrence Livermore National Laboratory. Riess weer Deel vun Brian Schmidt sien High-z Supernova Search Team, een vun de beid Gruppen, de Enn’ vun de 1990er Johren middels Supernovae nahwiest hebbt, dat sück dat Universum immer gauer utdehnt. Riess gung denn 1996 (as Miller Fellow) an de University of California, Berkeley un 1999 bit 2005 as Senior Staff Scientist an dat Space Telescope Science Institute. Siet 2006 is he Perfesser för Physik un Astronomie an de Johns Hopkins University. Mit dat Hubble Space Telescope verfolg he en Söökprogramm nah Supernovae bi noch höhger Rootverschuuven, dat bit in de fröh verzögert Utdehnensphasen vun dat Universum reckt. 2011 wurr hüm gemeensam mit Saul Perlmutter un Brian Paul Schmidt de Nobelpries för Physik tospraaken. Würdigt wurr hör
Banjo betekent Banjo, en Musikinstrument, Banjo, Schokoladenriegel to’n Snückern, Banjo, Bezirk in de ehmalige Kolonie Düütsch-Kamerun, Banjo, en Segelfleger, Banjo, US-amerikaanschen Film von Richard Fleischer ut dat Johr 1947, Banjo, indischen Film ut dat Johr 2016, Banjo Corporation, fröheren US-amerikaanschen Autohersteller, Banjo-Kazooie, Videospeel för dat Nintendo 64. Banjo is de Familiennaam von Ashley Banjo (* 1988), engelschen Danzer, Choreograaf un Schauspeler, Chris Banjo, US-amerikaanschen American-Football-Speler, Jordan Banjo (* 1992), brietschen Danzer, Olli Banjo (* 1977), düütschen Musiker, Tunji Banjo, nigeriaansch-eirschen Footballspeler. Kiek ok bi: Bagno, Baños. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Musikinstrument is en Reedschop, de mit dat Teel utklamüstert oder ännert warrt, üm dormit Musik to maken. An sik kann jeedeen Saak, de in de Laag is, Töön oder Luden to tügen, as Musikintrument bruukt warrn. In’n allgemeenen Spraakbruuk warrt mit den Begreep aver tomeist blots Reedschoppen betekent, de egens för dissen Sinn herstellt oder ümboet worrn sünd. Mitünner warrt in’n wietren Sinn ok de minschliche Stimm as Musikintrument betekent. Musikinstrumenten gifft dat bannig vele ünnerscheedliche. Dorüm gifft dat ok männige Versöken, jem all to klassifizeeren, man bi jeed System vun Klassifikatschonen gifft dat Vör- un Nadeelen un ok mehr oder minner vele Utnahmen. Idiophonen („Sülvstklingers“) – De Toon kummt vun’t Klingen vun’t hele Instrument as en Klock Membranophonen („Fellklingers“) – De Toon warrt dör dat Swingen vun en Fell tüügt as bi de Trummel Chordophonen („Snerenklinger“) – De Toon warrt dör Sneren tüügt Striekinstrumenten as de Vigelien Togginstrumenten as de Gitarr Tasteninstrumenten as dat Klaveer Aerophonen („Luftklingers“) – De Toon warrt dör en Luftstroom tüügt Blaasinstrumenten Holtblaasinstrumenten as de Fleit Blickblaasinstrumenten as de Trumpeet Tasten-Aerophonen as de Orgel Handtoginstrumenten as dat Akkordeon Elektrophonen – De Toon warrt dör elektrischen Stroom tüügt Elektromechaansche Musikinstrumenten as de E-Gitarr mit en
Rafael Vicente Correa Delgado (* 6. April 1963 in Isallawi in’n Cantón Guayaquil in dat Departement Guayas, Ecuador) weer vun den 15. Januar 2007 bit 24. Mai 2017 Präsident vun Ecuador. Bovenhen weer he de Baas vun de sozialistische Partei vun Ecuador, Alianza PAIS (AP). An'n 7. April 2020 wurr he in Afwesenheit dör en ecuadoriaansch Gericht wegen Besteeklichkeit to acht Johren Haft veroordeeelt. Rafael Correa. Mehr Biller, Videos oder Audiodateien to’t Thema gifft dat bi Wikimedia Commons.